Pühapäeva õhtul sain lõpuks hädavaevu tulema, ratas laeti autosse ja ise võtsin sisse koha tagaistmel. Lahkumine õnnestus alles pärast seda, kui olin lubanud, et esimesel vabal  hetkel tulen talusse sulaseks. Taluperemeest ja -perenaist ei morjendanud isegi see, et tituleerisin end linnavurlest siidinäpuks. Üks tingimus pärast 48 tunnist tutvust neil millegipärast siiski oli, et laseksin arstil enne oma mõistust kontrollida.